**Допълнение No 1**

**Към Правилата за провеждане на регати по килово ветроходство**

**5. Сигурност**

Приемат се безусловно правилата OSR /Offshore Spatial Regulation/ на WORLD SAILING за изисквания за оборудване на яхти участващи в регати от календара на БФВ.

* Задължават се организаторите на регати да вписват в заявката за регатата коя категория ще е според OSR. Същия запис трябва да се прави и в Поканата за състезание /NOR/, както и в писмото към Морска администрация за разрешение за провеждане на регатата.
* При подаване на Заявката за регата /Entry form/ от шкипера, да се предава заедно с застраховките и попълнена “Карта за инспекция на оборудването” според категорията на регатата. Същата да е подписана от шкипера, който предварително да е чекнал с “V” всеки един елемент, който лично е проверил, че е на яхтата и че е годен за употреба.
* Организаторите на регати да задават и минималните изисквания за стабилност на яхтите които ще участват в тяхната регата.

**Спасителни ризи** одобрени според правилата, трябва да се носят задължително по време на ход когато екипажът е на палубата или в кокпита:

* на яхти под 8.5 метра при вятър над 9 възла, а за яхти над 8.5 метра при вятър над 14 възла. На лодки под 4.8 м – винаги когато са на ход.
* На лодки които нямат осигурителни леери, релинги и не са с колани с харнеси вързани на джаклайнс
* При плаване след смрачаване до изгрев
* От деца под 12 години когато яхтата е на ход
* От персони, които не могат да плуват добре, възрастни хора и сериозно болни
* От всеки който е сам на лодката
* При щормови предупреждения
* При плаване в мъгла
* При нарушена плавучест на съда или в случай на пожар
* При повишена опастност от обръщане или заливане от вълни
* При попътна застигаща вълна
* При всеки случай когато шкипера прецени, че не е достатъчно безопасно за екипажа